PMIndiaData/PMIndiaSum huggingface dataset:
அந்தமான் நிக்கோபார் தீவுகளுக்குக் கடல்வழி கேபிள் தொடர்பு வசதியை 10 ஆகஸ்ட் 2020 திங்கட்கிழமையன்று பிரதமர் திரு.நரேந்திர மோடி துவக்கி வைக்கிறார்

சென்னைக்கும் போர்ட் பிளேருக்கும் இடையே கடல்வழிக் கண்ணாடி இழை கேபிள் தொடர்பை 10 ஆகஸ்ட் 2020 அன்று காணொளி மாநாடு மூலமாக பிரதமர் திரு நரேந்திரமோடி துவக்கி வைத்து நாட்டுக்கு அர்ப்பணிக்கிறார். போர்ட் பிளேருக்கும் சுவராஜ் த்வீப் (ஹாவ் லாக்), லிட்டில் அந்தமான், கார் நிக்கோபார், கமோர்த்தா, கிரேட் நிக்கோபார், லாங் தீவு, ரங்கட், ஆகிய இடங்களுக்குமிடையே கடல் வழி கேபிள் இணைப்பு செயல்படும். அந்தமான் நிக்கோபார் தீவுகளில் இந்தியாவின் மற்ற பகுதிகளில் கிடைக்கப் பெறும் அலைபேசி, தொலைபேசி சேவைகளைப் போல அதே அளவில் விரைவாகவும், உத்தரவாதம் உள்ள அலைபேசி, தொலைபேசி சேவைகளைப் பெற இயலும். இந்தத் திட்டத்திற்கு போர்ட் பிளேரில் 30 டிசம்பர் 2018 அன்று மாண்புமிகு பிரதமர் அடிக்கல் நாட்டினார். சேவை துவக்கி வைக்கப்பட்ட பிறகு, சென்னைக்கும் போர்ட் பிளேருக்கும் இடையே வினாடிக்கு 2 x 200 ஜிகா பைட் பேண்ட்வித் கிடைக்கும் போர்ட் பிளேருக்கும், இதரத் தீவுகளுக்கும் இடையே வினாடிக்கு 2×100 ஜிகாபைட் பேண்ட்வித் கிடைக்கும். உத்தரவாதமான, வலுவான, அதிவிரைவு தொலைபேசி பிராட்பேண்ட் வசதிகள் இந்தத் தீவுகளில் கிடைக்கப் பெறுவது நுகர்வோர் கண்ணோட்டத்திலிருந்து மட்டுமல்லாமல், கொள்கை அளவிலும் கணினி வழி அரசாண்மைக்கும் உதவக்கூடிய மிகப்பெரிய சாதனையாகும். 4ஜி அலைபேசி சேவைகளுக்கு செயற்கைக்கோள் மூலமாக அளிக்கப்பட்டு வந்த வரையறுக்கப்பட்ட பாக் ஹால் பேண்ட்வித் சேவையிலும் மிகப்பெரிய முன்னேற்றம் காணப்படும். மேம்படுத்தப்பட்ட தொலைபேசி, அலைபேசி சேவை, பிராட்பேண்ட் தொடர்பு வசதி ஆகியவற்றால், அந்தமான் நிகோபார் தீவுகளிலும் இதரத் தீவுகளிலும், சுற்றுலாத் துறை மேம்பாடடையும். தீவுகளில் வேலைவாய்ப்பு பெருகும். பொருளாதாரம் முன்னேற்றமடையும். மக்களின் வாழ்க்கைத்தரம் உயரும். தொலைபேசி வழி மருத்துவம், தொலைபேசி வழிக் கல்வி போன்ற, அரசு அளிக்கும் கணினி வழி அரசாண்மைச் சேவை மேலும் பயனுள்ளதாக இருக்கும்.. சிறு நிறுவனங்கள் இணைய வழி வர்த்தகம் மூலம் பயனடையும். இணையவழிக் கல்வி, அறிவுப் பகிர்வு ஆகியவற்றுக்கும், மேம்படுத்தப்பட்ட பேண்ட்வித் வசதிகள் கல்வி நிறுவனங்களுக்கு உதவும். வர்த்தக நடைமுறை சேவைகளை வெளியிலிருந்து பெறும் சேவைகளுக்கும், நடுத்தர, பெரிய நிறுவனங்களுக்கும், இது பல நல்ல வாய்ப்புகளை அளிக்கும். மத்திய தகவல் தொடர்பு அமைச்சகத்தின் தொலைத் தகவல் தொடர்புத்துறையின் கீழ் யுனிவர்சல் சர்வீஸ் ஆப்ளிகேஷன் நிதியம் என்ற நிதியத்தின் மூலமாக மத்திய அரசு உதவியுடன் இந்தத் திட்டம் செயல்படுத்தப்படுகிறது. இந்தத் திட்டத்தை பாரத் சஞ்சார் நிகாம் லிமிடெட் (பி எஸ் என் எல்) செயல்படுத்தியது. டெலிகம்யூனிகேஷன் கன்சல்டன்ட்ஸ் இந்தியா லிமிடெட் (டிசிஎல்ஐ) என்ற நிறுவனம் தொழில்நுட்ப ஆலோசகராக இருந்தது. சுமார் 2300 கிலோ மீட்டர் அளவிலான கடல்வழிக் கண்ணாடியிழைக் கேபிள் சுமார் ஆயிரத்து 224 கோடி ரூபாய் செலவில் பதிக்கப்பட்டுள்ளது. இத்திட்டம் குறித்த காலத்திற்குள் செய்து முடிக்கப்பட்டுள்ளது.
கோபன்ஹேகனில் இந்தியா – டென்மார்க் வர்த்தக அமைப்பின்  நிகழ்ச்சியில் பிரதமர் பங்கேற்பு

பிரதமர் திரு நரேந்திர மோடி, டென்மார்க் பிரதமர் திருமதி மெட்டே ஃபிரடெரிக்சென், டென்மார்க் பட்டத்து இளவரசர் ஃபிரடெரிக் ஆகியோருடன் கூட்டாக, டேனிஷ் தொழில்கூட்டமைப்பு வளாகத்தில் நடைபெற்ற இந்தியா – டென்மார்க் வர்த்தக அமைப்பின் நிகழ்ச்சியில் கலந்து கொண்டார். இருபெரும் பொருளாதார நாடுகளும் திறமை மிகுந்தவை என்று குறிப்பிட்ட பிரதமர், பசுமைத் தொழில்நுட்பம், குளிர்பதனச்சங்கிலி, கழிவுகளை வளமாக்குதல், கப்பல் மற்றும் துறைமுகங்கள் போன்ற துறைகளில், இந்தியாவில் உள்ள பெருமளவிலான வாய்ப்புகளை பயன்படுத்தி, இந்தியாவில் தொழில் தொடங்க முன்வருமாறு டேனிஷ் நிறுவனங்களுக்கு அழைப்பு விடுத்தார். இந்தியாவில் தொழில்துறைக்கு உகந்த அணுகுமுறை நிலவுவதை சுட்டிக்காட்டிய அவர், இருநாடுகளையும் சேர்ந்த தொழில் துறையினர், கூட்டு முயற்சிகளை மேற்கொள்வதற்கான வாய்ப்புகளை ஆராயுமாறு கேட்டுக்கொண்டார். டென்மார்க் பிரதமர் ஃபிரடெரிக்சென் பேசுகையில், இருநாடுகளுக்கு இடையே பாலமாக செயல்படுவதில், தொழில்துறையினரின் பங்களிப்பை சுட்டிக்காட்டினார். இந்த சந்திப்பின்போது இருநாடுகளையும் சேர்ந்த கீழ்காணும் தொழில்துறையினர் கலந்து கொண்டனர்: பசுமை தொழில்நுட்பம், புதுமை கண்டுபிடிப்பு மற்றும் டிஜிட்டல் மயமாக்கல் எரிசக்தி சுதந்திரம் மற்றும் புதுப்பிக்கத்தக்க எரிசக்தி தண்ணீர், சுற்றுச்சூழல் மற்றும் வேளாண்மை கட்டமைப்பு வசதி, போக்குவரத்து & சேவைகள் மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822412 ——
குடியரசுத் துணைத் தலைவர் திரு. எம். வெங்கையா நாயுடுவை மாநிலங்களவையில் வரவேற்று பிரதமர் உரை

நாடாளுமன்றத்தின் மாநிலங்களையின் தலைவராக குடியரசுத் துணைத் தலைவர் திரு. எம். வெங்கையா நாயுடுவை வரவேற்று அவை உறுப்பினர்கள் பேசினார்கள். பிரதமர் திரு. நரேந்திர மோடியும் உறுப்பினர்களுடன் சேர்ந்து குடியரசுத் துணைத் தலைவரை வரவேற்றார். நாட்டின் சுதந்திர போராட்டத்தின் போது இன்றைய தினம் திரு. குதிராம் போஸ் என்ற இளம் புரட்சியாளரை ஆங்கிலேயர்கள் தூக்கிலிட்ட நாள் என்று குறிப்பிட்ட பிரதமர், நாட்டின் சுதந்திரத்திற்காக பாடுபட்டவர்களை நினைவில் வைத்திருக்க வேண்டியது அவசியம் என்றார். சுதந்திர இந்தியாவில் பிறந்த முதலாவது குடியரசுத் துணைத் தலைவர் திரு. வெங்கையா நாயுடு என்றும் பிரதமர் குறிப்பிட்டார். திரு. நாயுடு அவர்களுக்கு நீண்ட அனுபவம் இருக்கிறது என்றும் நாடாளுமன்ற நடைமுறைகளின் நுட்பங்களை நன்கு அறிந்தவர் என்றும் பிரதமர் குறிப்பிட்டார். திரு. வெங்கையா நாயுடு அவர்களுடனான தனது நீண்ட உறவை நினைவு கூர்ந்த பிரதமர் திரு. நரேந்திர மோடி, ஊரக பகுதிகளின் தேவைகளையும், ஏழைகள் மற்றும் விவசாயிகள் தேவைகளை நன்கு அறிந்தவர். இப்பிரச்சினைகளில் அவரது கருத்துகள் மிகவும் பயனுள்ளவையாக அமைந்தன என்றார். எளிமையான, ஊரக பின்னணியுடன் வரும் மக்கள், இந்தியாவில் உயரிய பதவிகளை அலங்கரிப்பது, இந்திய ஜனநாயகத்தின் முதிர்ச்சியையும், இந்திய அரசியல் அமைப்புச் சட்டத்தின் பலத்தையும் காட்டுகிறது என்றும் பிரதமர் குறிப்பிட்டார்.
அமெரிக்க பாதுகாப்பு அமைச்சர் பிரதமருடன் சந்திப்பு

அமெரிக்க பாதுகாப்புத் துறை அமைச்சர் ஜேம்ஸ் மட்டிஸ் இன்று பிற்பகல் பிரதமர் திரு. நரேந்திர மோடியை சந்தித்தார். இந்தச் சந்திப்பின்போது இந்த ஆண்டு ஜூன் மாதத்தில் அமெரிக்காவிற்கு மேற்கொண்ட பயணத்தின்போது அமெரிக்க அதிபர் டிரம்ப் உடன் மேற்கொண்ட விரிவான, தெளிவான, பயனுள்ள கலந்துரையாடலை பிரதமர் நினைவு கூர்ந்தார். தங்களது வலுவான ராணுவரீதியான கூட்டணியை மேலும் வளர்த்தெடுப்பது என்ற தங்களின் உறுதிப்பாட்டை இரண்டு நாடுகளும் மீண்டும் உறுதி செய்து கொண்டன. இருநாடுகளுக்கான நிகழ்ச்சி நிரலை முன்னெடுத்துச் செல்வதில் ஏற்பட்டுள்ள முன்னேற்றம் குறித்தும், அந்த பயணத்தின்போது எடுக்கப்பட்ட முடிவுகளை அமல்படுத்துவது ஆகியவை குறித்தும் அமெரிக்க பாதுகாப்பு அமைச்சர் மட்டிஸ் பிரதமர் விளக்கினார். பகுதியளவிலும், உலக அளவிலும் ஒத்துழைப்பை மேம்படுத்துவது, அமைதி, நிலைத்தன்மை, பயங்கரவாதத்தை எதிர்த்துப் போராடுவது ஆகிய இருநாடுகளின் பரஸ்பர முன்னுரிமைகளை பின்பற்றுவது ஆகியவை குறித்தும் அவர்கள் விவாதித்தனர். இரு நாடுகளின் பரஸ்பர விருப்பங்களின் அடிப்படையிலான பகுதிவாரியான, உலக அளவிலான விஷயங்கள் மீது இரு நாடுகளுக்கும் இடையே நெருங்கிய தொடர்புகள் நிலவி வருவது குறித்து பிரதமர் தனது பாராட்டுக்களைத் தெரிவித்துக் கொண்டார்.
பிரதமருடன் பிரான்ஸ் பாதுகாப்புத் துறை அமைச்சர் சந்திப்பு

பிரதமர் திரு. நரேந்திர மோடியை பிரான்ஸ் பாதுகாப்புத் துறை அமைச்சர் திருமதி. ஃபுளோரன்ஸ் பார்லி இன்று சந்தித்துப் பேசினார். இருதரப்பு பாதுகாப்பு ஒத்துழைப்பில் உள்ள முன்னேற்றங்கள் குறித்து பிரதமரிடம் திருமதி. பார்லி விளக்கினார். இந்தியா, பிரான்ஸ் இடையேயான ஒத்துழைப்பில் முக்கியத்துவம் வாய்ந்த ஒன்றாக பாதுகாப்பு ஒத்துழைப்பு இருப்பதாக பிரதமர் குறிப்பிட்டார். மேலும், பாதுகாப்புத் துறைக்கான உற்பத்தியில், “இந்தியாவில் தயாரிப்போம்” வழிமுறையிலும், கூட்டு ஆய்வு மற்றும் மேம்பாட்டிலும் தீவிர ஒத்துழைப்பு தேவை என்றும் அவர் வலியுறுத்தினார். பரஸ்பரம் நலன் சார்ந்த பிராந்திய மற்றும் சர்வதேச விவகாரங்கள் குறித்தும் இரு தலைவர்களும் ஆலோசனை நடத்தினர். அதிபர் மக்ரோனின் வசதிக்கு ஏற்ப, வெகு விரைவில் அவரை இந்தியாவில் வரவேற்க ஆவலுடன் இருப்பதாக பிரதமர் திரு. நரேந்திர மோடி தெரிவித்தார்.
வேலை வாய்ப்பு விழாவின் கீழ், புதிதாக பணியில் சேர்க்கப்பட்ட 71,000 பேருக்கு பணி ஆணைகளை பிரதமர் நாளை வழங்குகிறார்

10 லட்சம் பேருக்கு வேலை வாய்ப்பு வழங்கும் பிரதமர் திரு நரேந்திர மோடியின் திட்டத்தின் இரண்டாவது வேலை வாய்ப்பு வழங்கும் விழாவின் கீழ், புதிதாக பணியில் சேர்க்கப்பட்ட 71,000 பேருக்கு பணி ஆணைகளை பிரதமர் திரு நரேந்திர மோடி நாளை காலை 10.30 மணியளவில் காணொலி மூலம் வழங்குகிறார். புதிதாக நியமிக்கப்பட்டவர்களிடையே இந்த நிகழ்ச்சியில் பிரதமர் உரையாற்றுகிறார். வேலை உருவாக்கத்திற்கு உயர்முன்னுரிமை அளிக்க வேண்டும் என்ற பிரதமரின் அர்ப்பணிப்பை நிறைவேற்றும் விதமாக வேலைவாய்ப்பு விழாக்கள் நடத்தப்படுகின்றன. இந்த வேலைவாய்ப்பு விழா வேலை உருவாக்கத்தை மேலும் ஊக்குவிக்கும் என எதிர்பார்க்கப்படுகிறது. தேசிய மேம்பாட்டு பணியில் இளைஞர்கள் நேரடியாக பங்கு பெறவும், அவர்கள் அதிகாரம் பெறவும், ஆக்கப்பூர்வமான வாய்ப்புகளை இது வழங்குகிறது. இந்த விழாவின் கீழ், அக்டோபர் மாதம் 75,000-க்கும் அதிகமான புதிய பணியாளர்களுக்கு பணி ஆணைகள் வழங்கப்பட்டன. சென்னை உட்பட நாடு முழுவதும் 45 இடங்களில் (குஜராத், இமாச்சலப்பிரதேசம் தவிர) புதிய பணி ஆணைகள் நேரடியாக வழங்கப்படும். இத்துடன் . ஏற்கனவே பணி நியமனம் செய்யப்பட்டவர்கள் தவிர, ஆசிரியர்கள், செவிலியர்கள், விரிவுரையாளர்கள், செவிலி அதிகாரிகள், மருத்துவர்கள், மருந்தாளர்கள், ரேடியோ கிராபர்கள், துணை மருத்துவம் மற்றும் இதர தொழில்நுட்ப பணிகளுக்கும் புதிய பணியாளர்கள் நியமிக்கப்பட்டு வருகின்றனர். மத்திய உள்துறை அமைச்சகத்திற்கு உட்பட்ட பல்வேறு மத்திய ஆயுதப் போலீஸ்படைப்பிரிவுகளில் கணிசமான எண்ணிக்கையில் பணியிடங்கள் நிரப்பப்பட்டு வருகின்றன. புதிதாக பணிநியமனம் செய்யப்பட்டவர்களுக்கு பயிற்சி வகுப்புகளையும் பிரதமர் தொடங்கிவைக்கிறார். பல்வேறு அரசு துறைகளில் புதிய பணியாளர்களுக்கு ஆன்லைன் மூலம் இந்தப் பயிற்சி அளிக்கப்படுகிறது. அரசு பணியாளர்களுக்கான நடத்தை விதிமுறைகள், பணியிட மரபுகள், நேர்மை, மனித வள கொள்கைகள், இதர பயன்கள் மற்றும் படிகள் ஆகியவை இந்தப் பயிற்சியில் அடங்கும். புதிய பணியாளர்கள் கொள்கைகள் குறித்து அறிந்துகொண்டு தங்களது பணிகளை சுமூகமாக செய்ய இது உதவும். தங்களது அறிவு, திறன்களை வளர்த்துக்கொள்ள igotkarmayogi.gov.in அணுகி இதர பயிற்சி வகுப்புகளை பற்றி தெரிந்து கொள்ளலாம்.
இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பாக இந்த ஆண்டு ஜூன் மாதம் கையெழுத்தான புரிந்துணர்வு ஒப்பந்தத்திற்கு இன்று புதுதில்லியில் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. பயன்கள்: இந்தியா-சிங்கப்பூர் இடையே நிதி சார்ந்த தொழில்நுட்பத்தில் ஒத்துழைப்புக்களை மேம்படுத்துவதற்காக இருநாடுகளும் இணைந்து இணை பணிக்குழுவை அமைத்துள்ளன. இந்த ஒத்துழைப்பு நிதிச் சார்ந்த விஷயங்களில் இருநாடுகளுக்கும் பரஸ்பரம் பயனளிக்கும். பண பரிவர்த்தனையில் பாதுகாப்பு, டிஜிட்டல் முறையில் பண பரிவர்த்தனை, மின்னணு பண பரிவர்த்தனைக்கு வசதியாக ரூபாய் ஒருங்கிணைப்பு, யுபிஐ துரித பண பரிவர்த்தனை தொடர்பு உள்ளிட்ட பல நிதிச் சேவைகளை இருநாடுகளும் இந்த புரிந்துணர்வு ஒப்பந்தத்தின் மூலம் பெறமுடியும். ஆசிய பிராந்தியத்தில் நிதிச் சந்தைகளை ஒழுங்குப்படுத்துவதற்கும், நிதிச் சந்தை, காப்பீட்டுத் துறை பிரச்சினைகளுக்கு தீர்வு காணவும் இந்த ஒப்பந்தம் உதவும்.
ஸ்ரீ குரு கிரந்த் சாகிப் அவர்களின் பிறந்தநாளை முன்னிட்டு நாட்டு மக்களுக்கு பிரதமர் வாழ்த்து

ஸ்ரீ குரு கிரந்த் சாகிப் அவர்களின் பிறந்தநாள் என்னும் நன்னாளை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில், “புனித நாளான ஸ்ரீ குரு கிரந்த் சாகிப் அவர்களின் பிறந்தநாளை முன்னிட்டு நல்வாழ்த்துகள். அவரது உயரிய கொள்கைகள், கருணையையும், நீதியையும், சமத்துவத்தையும் வலியுறுத்தியது ஆகியவை ஒட்டுமொத்த மனிதகுலத்தை வழி நடத்துகின்றன”, என்று கூறியுள்ளார். —–
பிரபல ஹாக்கி வீரர் முகமது ஷாகித் மரணத்திற்கு பிரதமர் இரங்கல்

பிரபல ஹாக்கி வீரர் முகமது ஷாகித்தின் அகாலமான மற்றும் துரதிருஷ்டவசமான மரணம் குறித்து பிரதமர் திரு. நரேந்திர மோடி இரங்கல் தெரிவித்திருக்கிறார். “முகமது ஷாகித்தின் அகாலமான மற்றும் துரதிருஷ்டவசமான மரணத்தினால் மிகவும் ஆற்றலுடனும் அக்கறையுடனும் விளையாடிய திறன்மிக்க விளையாட்டு வீரர் ஒருவரை இந்தியா இழந்துவிட்டது. முகமது ஷாகித்தைக் காப்பாற்ற நாம் இயன்றது அனைத்தையும் செய்தோம். ஆனால் நமது பிரார்த்தனைகளோ அல்லது உதவியோ அவரை உயிர்ப்பிழைக்கச் செய்ய இயலவில்லை என்பது வருத்தத்திற்குரியது. அவருக்கு எமது ஆழ்ந்த இரங்கல்கள். அவரது ஆன்மா சாந்தி அடையட்டும். ” என்று பிரதமர் தமது இரங்கல் செய்தியில் குறிப்பிட்டுள்ளார்.
வங்காள தேசத்தின் படகு விபத்தில் உயிர் இழந்தவர்களுக்கு பிரதமர் இரங்கல்

வங்காள தேசத்தின் பத்மா நதியில் ஏற்பட்ட படகு விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். “வங்காள தேசத்தில் ஏற்பட்ட படகு விபத்தில் உயிர் இழந்தவர்களின் குடும்பத்தினருக்கு எனது பிரார்த்தனைகள் என்றும் உடன் இருக்கும்” என்று பிரதமர் கூறியுள்ளார்.
ஐதராபாத்தில் சிர்டாப் மையத்தை அமைப்பதற்கான ஒப்பந்தத்திற்கு அமைச்சரவை ஒப்புதல்

ஐதராபாத்தில் உள்ள தேசிய ஊரக வளர்ச்சி நிலையம் மற்றும் பஞ்சாயத்து ராஜ் மையத்தில் (NIRD&PR) ஆசிய மற்றும் பசிபிக் நாடுகளுக்கான ஒருங்கிணைந்த ஊரக வளர்ச்சி மையத்தை (சிர்டாப்) அமைப்பதற்கு ஊரக வளர்ச்சித் துறை அமைச்சகத்துக்கும் மற்றும் ஆசியா மற்றும் பசிபிக் நாடுகளுக்கான ஒருங்கிணைந்த ஊரக வளர்ச்சி மையத்துக்கும் இடையில் ஒப்பந்தம் கையெழுத்திடுவதற்கு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. ஊரக வளர்ச்சித் திட்டங்களில் சிறப்பு அனுபவம் பெற்ற நிறுவனங்களுடன் பிணைப்பை ஏற்படுத்தி நேரடி அறிவைப் பெறுவதன் சாதக நிலையை NIRD&PR-க்கு NIRD&PR வளாகத்தில் உள்ள சிர்டாப் மையம் அளிக்கும். அது NIRD&PR-க்கு செயல்பாட்டு அறிவுக் களஞ்சியத்தை உருவாக்க உதவியாக இருக்கும். CIRDAP உறுப்பு நாடுகளில் (CMC-க்கள்) உள்ள அமைச்சகங்கள் / நிறுவனங்களுடன் தொடர்பு ஏற்படுத்துவதன் மூலம் இந்தப் பிராந்தியத்தில் தனது அந்தஸ்தை NIRD&PR – உயர்த்திக் கொள்ளவும் இந்த மையம் உதவும். CMC-க்களின் சிறந்த நடைமுறைகளை பரிமாற்ற அடிப்படையில் சென்று பார்ப்பதன் மூலம் NIRD&PR பயிற்சியாளர்களும் அமைச்சக அதிகாரிகளும் பயன் பெறுவார்கள். சி.எம்.சி உறுப்பு நாடுகளுக்குள் ஒருங்கிணைந்த ஊரக வளர்ச்சி, குறிப்பாக வறுமை ஒழிப்புத் திட்டங்களை அமல் செய்வதில் கவனம் செலுத்துவது இந்த மையத்தின் பணிக்கான நோக்கமாக இருக்கும். பின்னணி ஆசிய பசிபிக் பிராந்திய நாடுகள் மற்றும் ஐக்கிய நாடுகள் சபையின் (UN) உணவு மற்றும் வேளாண்மை நிறுவனம் (FAO) முன்முயற்சியால், பல்வேறு இதர ஐ.நா. அமைப்புகள் மற்றும் நன்கொடையாளர்களின் ஆதரவுடன் 1979ல் உருவாக்கப்பட்ட சிர்டாப் என்பது பிராந்திய அளவிலான அரசுகளிடையே மற்றும் தன்னாட்சி நிறுவனம் ஆகும். இந்த அமைப்பின் நிறுவன உறுப்பினர்களில் முக்கியமான நாடுகளில் ஒன்று இந்தியா. அதன் தலைமையகம் வங்கதேசத்தில் டாக்காவில் உள்ளது. பிராந்தியத்தில் ஒத்துழைப்பை மேம்படுத்துவது மற்றும் ஆராய்ச்சி செயல்பாடு, பயிற்சி, தகவல் பரவச் செய்தல் ஆகியவற்றின் மூலம் தன் உறுப்பு நாடுகளில் ஒருங்கிணைந்த ஊரக வளர்ச்சியை ஏற்படுத்துவது ஆகியவை சிர்டாப்பின் நோக்கமாகும். சிர்டாப்பிற்கு இந்தோனேசியாவில் ஜகார்த்தா நகரில் ஒரு துணை – பிராந்திய அலுவலகம் உள்ளது. தென் கிழக்கு ஆசியாவில் (SOCSEA) இந்த துணை பிராந்திய அலுவலகம் 1997ல் இந்தோனேசியாவில் ஜகார்த்தா நகரில் அமைக்கப்பட்டது. சிர்டாப்பின் உறுப்பினர்களுக்கு உதவுவது, அமைப்பையும் ஆதார வளங்களையும் விரிவுபடுத்துவது மற்றும் தென்கிழக்கு ஆசிய பிராந்தியத்துக்குப் பொருத்தமான முன்னோடித் திட்டங்களுக்கான பயிற்சி ஆராய்ச்சிகள் நடத்துவது ஆகியவை இதன் நோக்கமாகும். ஆசிய பசிபிக் பிராந்தியத்தில் 46 நாடுகள் உள்ளன. எனவே சிர்டாப் விரிவுபடுத்துவதற்கு அதிக வாய்ப்பு உள்ளது. அதற்கு சிர்டாப் மையங்களின் உதவி கிடைக்கும்.
ஆண்கள் டிரிபிள் ஜம்ப் தடகளப் போட்டியில், அர்பிந்தர் சிங் தங்கப் பதக்கம்– பிரதமர் வாழ்த்து

இந்தோனேசியா, பலேம்பங் ஜகர்தாவில் நடைபெற்றுவரும் 18 வது ஆசிய விளையாட்டு போட்டியில் ஆண்கள் டிரிபிள் ஜம்ப் தடகளப் பிரிவில், தங்கப் பதக்கம் வென்ற அர்பிந்தர் சிங்-குக்கு பிரதமர் திரு நரேந்திர மோடி வாழ்த்து தெரிவிதுள்ளார். “திறமை மற்றும் கடின உழைப்புடன் ஆண்கள் டிரிபிள் ஜம்ப் தடகளப் போட்டியில், அர்பிந்தர் சிங் தங்கப் பதக்கம் வென்றுள்ளார். அவரின் செயல்திறன் ஒவ்வொரு இந்தியரையும் மகிழ்ச்சியில் ஆழ்த்தியுள்ளது” என்று பிரதமர் தமது வாழ்த்துச் செய்தியில் தெரிவித்துள்ளார்.
இந்தியா-தஜகிஸ்தான் இடையே இளைஞர் விவகாரங்களில் ஒத்துழைக்க வகை செய்யும் புர்ந்துணர்வு ஒப்பந்தத்திற்கு மத்திய அமைச்சரவை ஒப்புதல்

இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவையில், இந்தியா-தஜகிஸ்தான் இடையே இளைஞர் விவகாரங்களில் ஒத்துழைக்க வகை செய்யும் புர்ந்துணர்வு ஒப்பந்தத்திற்கு ஒப்புதல் அளிக்கப்பட்டது. கடந்த அக்டோபர் மாதம் 8-ஆம் தேதி இந்த புரிந்துணர்வு ஒப்பந்தம், தஜகிஸ்தான் தலைநகர் Dushanbe–யில் கையெழுத்தானது. இந்திய தரப்பில் தஜகிஸ்தானுக்கான இந்திய தூதர் திரு. சோமநாத் கோஷ் மற்றும் தஜகிஸ்தான் குடியரசின் இளைஞர் மற்றும் விளையாட்டு விவகாரங்கள் குழு தலைவரான திரு. அப்துல்லாசோடா ஆடாம்ரஸ்தம் ஆகியோர் கையெழுத்திட்டனர். இந்த ஒப்பந்தம் 5 ஆண்டுகளுக்கு அமலில் இருக்கும். இந்த ஒப்பந்தப்படி, இளைஞர்கள் பரிமாற்றம், இளையோர் அமைப்புகளின் பிரதிநிதிகள் பரிமாற்றம் ஆகியவை மேற்கொள்ளப்படும். இளையோர் விவகாரம் தொடர்பான சர்வதேச கருத்தரங்குகள், மாநாடுகளில் இருநாட்டு இளையோர்களும் பங்கேற்கவும் ஒப்பந்தம் வகை செய்கிறது. இளையோர் விழாக்களும் மேற்கொள்ளப்படும். இவை அனைத்தும் இருநாடுகளின் சட்ட திட்டங்களுக்கு உட்பட்டு, இருநாடுகளின் ஒப்புதலோடு மேற்கொள்ளப்படும். பயன் இந்த ஒப்பந்தம் இளைஞர் விவகாரங்கள் தொடர்பான நிகழ்ச்சிகளை இருநாடுகளும் பரஸ்பரம் பரிமாறிக் கொள்ள வகை செய்கிறது. இதனால் இரு நாடுகளுக்கு இடையேயான கலாச்சாரம், நன்மதிப்பு மற்றும் நல்ல சிந்தனைகள் போன்றவைகளை பரிமாறிக் கொள்ள வழியேற்படும். இதுபோன்ற நடவடிக்கைகளினால், இருநாடுகளைச் சேர்ந்த இளையோர்கள் மத, இன, பாலினப் பாகுபாடின்றி இளையோர் நிகழ்ச்சிகளில் பங்கேற்க முடியும்.
ஜம்மு-காஷ்மீர் தீவிரவாத தாக்குதலில் உயிரிழந்தோருக்கு பிரதமர் இரங்கல்

ஜம்மு–காஷ்மீர் தீவிரவாத தாக்குதலில் உயிரிழந்தோருக்கு பிரதமர் திரு.நரேந்திர மோடி இரங்கல் தெரிவித்துள்ளதுடன், இந்த சம்பவம் குறித்து விவரங்களை கேட்டறிந்துள்ளார். பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது; “பிரதமர் நரேந்திர மோடி, ஜம்மு–காஷ்மீர் தீவிரவாத தாக்குதல் குறித்து விவரங்களைக் கேட்டறிந்தார். தாக்குதலில் உயிர்த் தியாகம் புரிந்த பாதுகாப்புப் படையினரின் குடும்பங்களுக்கு இரங்கலை அவர் தெரிவித்துக் கொண்டுள்ளார்”.
பிரம்மாகுமாரிகள் இயக்கத்தினரின் 80வது ஆண்டுவிழா கொண்டாட்டத்தில் பிரதமர் திரு. நரேந்திர மோடி காணொளிக் காட்சி மூலம் உரையாற்றினார்.

இன்று, பிரதமர் திரு. நரேந்திர மோடி அவர்கள், பிரம்மாகுமாரிகள் இயக்கத்தினரின் 80வது ஆண்டுவிழா கொண்டாட்டத்தில் காணொளிக் காட்சிகள் மூலம் உரையாற்றினார். இந்தியா மற்றும் உலகின் பல்வேறு பகுதிகளிலிருந்து பன்னாட்டு மாநாடு மற்றும் கலாச்சார திருவிழாவில் பங்கேற்க வருகை புரிந்துள்ள பிரதிநிதிகளை வரவேற்ற பிரதம மந்திரி அவர்கள், பிரஜாபிதா பிரம்மாகுமாரி ஐஸ்வர்யா விஷ்வித்யாலயாவின் நிறுவனர் தாதா லேக்ராஜ் அவர்களுக்கு மரியாதை செலுத்தினார். மேலும் அவர், தனது 100வது வயதிலும் தொடர்ந்து சமூகத்திற்கு பணியாற்றி வரும் தாதி ஜானகி அவர்களை உண்மையான கர்மயோகி என பாராட்டினார். சூரிய எரிசக்தி உள்ளிட்ட பல்வேறு துறைகளில் பிரம்மாகுமாரிகள் இயக்கத்தினர் மேற்கொண்ட பணிகளை அவர் பாராட்டினார். அவர் ஊழலை ஒழிக்கும் விதத்தில் டிஜிட்டல் பரிமாற்றங்களை அதிகரிக்கவும் கேட்டுக் கொண்டார். தூய்மை பாரதம் மற்றும் எல்.ஈ.டி. விளக்குகள் குறித்து பேசிய பிரதம மந்திரி அவர்கள், அதன் நன்மைகளையும் விவரித்தார்.
ஏவுகணையில் பொருத்தக் கூடிய அதிவேக ராக்கெட்   பரிசோதனை வெற்றி பெற்றதற்காக டிஆர்டிஓ-வுக்கு பிரதமர் வாழ்த்து

ஏவுகணையில் பொருத்தக்கூடிய அதிவேக ராக்கெட்டை வெற்றிகரமாக பரிசோதனை செய்ததற்காக, ராணுவ ஆராய்ச்சி மேம்பாட்டு நிறுவனத்துக்கு (டிஆர்டிஓ) பிரதமர் திரு. நரேந்திர மோடி வாழ்த்துக்கள் தெரிவித்துள்ளார். பிரதமர் வெளியிட்டுள்ள டிவிட்டர் பதிவில், ‘‘அதிவேக ராக்கெட்டை வெற்றிகரமாக பரிசோதனை செய்தததற்காக, டிஆர்டிஓ -வுக்கு வாழ்த்துகள். நமது விஞ்ஞானிகள் உருவாக்கிய ஸ்கிராம் ஜெட் என்ஜின், ஒலியை விட 6 மடங்கு வேகத்தில் செல்ல உதவியது. இது போன்ற திறன் இன்று ஒரு சில நாடுகளில் மட்டுமே உள்ளது.’’ என குறிப்பிட்டுள்ளார்.
விநாயகர் சதுர்த்தி பண்டிகையை முன்னிட்டு நாட்டு மக்களுக்கு பிரதமர் வாழ்த்து

விநாயகர் சதுர்த்தி பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்தார். “गणपति बाप्पा मोरया! गणेश चतुर्थी के शुभ अवसर पर देशवासियों को हार्दिक शुभकामनाएं। விநாயகர் சதுர்த்தியை முன்னிட்டு வாழ்த்துகள்” என்று பிரதமர் குறிப்பிட்டுள்ளார்.
ஸ்ரீல பக்திவேதாந்த சுவாமி பிரபுபாதா அவர்களின் 125-ஆவது பிறந்த நாளை முன்னிட்டு நினைவு நாணயத்தை செப்டம்பர் 1-ஆம் தேதி பிரதமர் வெளியிடுகிறார்

ஸ்ரீல பக்திவேதாந்த சுவாமி பிரபுபாதா அவர்களின் 125-ஆவது பிறந்த நாளை முன்னிட்டு செப்டம்பர் 1-ஆம் தேதி மாலை 4:30 மணிக்கு பிரதமர் திரு நரேந்திர மோடி காணொலிக் காட்சி வாயிலாக ரூ. 125 மதிப்பிலான நினைவு நாணயத்தை வெளியிட்டு, நிகழ்ச்சியில் உரையாற்றவிருக்கிறார். ஸ்ரீல பக்திவேதாந்த சுவாமி பிரபுபாதா அவர்களைப் பற்றி: ‘ஹரே கிருஷ்ணா இயக்கம்' என்று பெரும்பாலும் அழைக்கப்படும் அகில உலக கிருஷ்ண பக்தி இயக்கத்தை (இஸ்கான்) சுவாமி அவர்கள் நிறுவினார். ஸ்ரீமத் பகவத் கீதை மற்றும் இதர இலக்கிய நூல்களை 89 மொழிகளில் இஸ்கான் அமைப்பு மொழிபெயர்த்து, வேத இலக்கிய நூல்களை உலகம் முழுவதும் கொண்டு சேர்ப்பதில் முக்கிய பங்களிப்பை அளித்து வருகிறது. சுவாமி அவர்கள் சுமார் 100 ஆலயங்களை நிறுவி, உலகிற்கு பக்தி யோகாவின் பாதையை எடுத்துரைக்கும் ஏராளமான புத்தகங்களையும் எழுதியுள்ளார். மத்திய கலாச்சார அமைச்சரும் இந்த நிகழ்ச்சியில் கலந்து கொள்வார். —–
மேற்கு வங்கத்தில் உம்.பன் புயல் பாதிப்பு பகுதிகளை பிரதமர் வான் மூலம் பார்வையிட்டார்

உம்.பன் புயல் பாதிப்பு நிலைமையைப் பார்வையிட பிரதமர் திரு. நரேந்திர மோடி இன்று மேற்கு வங்கம் சென்றார். அவருடன் மத்திய அமைச்சர் திரு. தர்மேந்திர பிரதான், மத்திய இணை அமைச்சர்கள் திரு. பபுல் சுப்ரியோ, திரு. பிரதாப் சந்திர சாரங்கி மற்றும் செல்வி தேபஸ்ரீ சாதூரி ஆகியோர் உடன் சென்றனர். மேற்கு வங்கத்தில் புயல் பாதித்த பகுதிகளை மேற்கு வங்க ஆளுநர் திரு.ஜகதீப் தங்காரந்த், முதல்வர் செல்வி. மம்தா பானர்ஜி ஆகியோருடன் வான் மூலமாக பிரதமர் பார்வையிட்டார். அதன்பின்பு, மேற்கு வங்கத்தில் நிவாரணம் மற்றும் மறுவாழ்வு நடவடிக்கைகள் குறித்து ஆய்வு செய்ய மத்திய, மாநில மூத்த அதிகாரிகளுடன் நடந்த கூட்டத்துக்கு பிரதமர் தலைமை தாங்கினார். மேற்குவங்கத்தில் உடனடி நிவாரணப் பணிகளை மேற்கொள்ள, ரூ.1000 கோடி நிதியுதவியை பிரதமர் அறிவித்தார். மாநிலத்தில் இருந்து உதவிகோரும் மனுவைப் பெற்றபின்பு, மாநிலத்தின் பாதிப்புகளை மதிப்பிட அமைச்சகங்களுக்கு இடையேயான குழுவை மத்திய அரசு அனுப்பும். அந்த அறிக்கையின் அடிப்படையில் மேலும், உதவிகள் வழங்கப்படும். மேற்குவங்க மக்களுக்கு பிரதமர் தனது முழு பரிவைத் தெரிவித்தார். புயல் பாதிப்பில் உயிரிழந்தவர்களின் குடும்பத்துக்கு தனது இரங்கல் தெரிவித்த அவர், புயலில் பலியானர்களின் குடும்பத்தினருக்கு ரூ.2 லட்சமும், படு காயம் அடைந்தவர்களுக்கு ரூ.50 ஆயிரமும் கருணைத் தொகையாக அறிவித்தார். இந்த சிக்கலான நேரத்தில் மாநில அரசுடன் இணைந்து மத்திய அரசு பணியாற்றும் எனவும், பாதிக்கப்பட்ட பகுதிகளில் கட்டமைப்புகளை சீரமைக்க முடிந்த அளவு அனைத்து உதவிகளும் செய்யப்படும் எனவும் மேற்கு வங்க மக்களுக்கு பிரதமர் உறுதி அளித்தார்.
பிரதமர் தலைமையில் நாளை பிரகதி கூட்டம்

செயல்திறன்மிக்க ஆளுகை மற்றும் குறித்த நேரத்தில் திட்டப் பணிகள் செயலாக்கத்திற்கான பல்வகை அமைப்பான, தகவல் மற்றும் தொலைத்தொடர்பு தொழில்நுட்பம் அடிப்படையிலான 32 ஆவது பிரகதி (PRAGATI) அமைப்பின் கலந்துரையாடல் கூட்டம், பிரதமர் திரு நரேந்திர மோடி தலைமையில், 22 ஜனவரி 2020 அன்று நடைபெறவுள்ளது. முந்தைய 31 ஆவது பிரகதி கலந்துரையாடல் கூட்டத்தில் 12 லட்சம் கோடி ரூபாய் மதிப்பிலான திட்டப் பணிகள் குறித்து பிரதமர் ஆய்வு செய்தார். 2019 ஆம் ஆண்டின் கடைசி பிரகதி கூட்டத்தில், 16 மாநிலங்கள் மற்றும் ஜம்மு கஷ்மீர் யூனியன் பிரதேசத்தில் செயல்படுத்தப்படும் ரூ.61,000 கோடி மதிப்பிலான 9 திட்டங்கள் விவாதத்திற்கு எடுத்துக் கொள்ளப்பட்டன. வெளிநாடுகளில் பணியாற்றும் இந்திய குடிமக்களின் கோரிக்கைகள், தேசிய வேளாண் சந்தை, முன்னேற்றத்தை விரும்பும் மாவட்டங்களில் செயல்படுத்தப்படும் திட்டங்கள் மற்றும் கட்டமைப்பு மேம்பாட்டுத் திட்டங்கள் மற்றும் பல்வேறு முன்முயற்சிகள் குறித்தும் விவாதிக்கப்பட்டது. பன்னோக்கு மற்றும் பல்வகை ஆளுகை அமைப்பான பிரகதி, 25 மார்ச் 2015 அன்று பிரதமரால் தொடங்கப்பட்டது. ஒருங்கிணைந்த கலந்துரையாடல் அமைப்பான பிரகதி, சாமானிய மனிதனின் கோரிக்கைகளுக்கு தீர்வு காணும் நோக்கில் உருவாக்கப்பட்டது. மத்திய அரசின் பல்வேறு முக்கிய நிகழ்ச்சிகள் மற்றும் திட்டங்களையும், மாநில அரசுகளால் செயல்படுத்தப்படும் திட்டங்களையும் ஒரேநேரத்தில் கண்காணித்து ஆய்வு செய்ய பிரகதி உதவிகரமாக உள்ளது.
மத்தியப் பிரதேசத்தில் மழை, வெள்ளத்தால் பாதிக்கப்பட்டவர்களுக்கான நிதியுதவிக்கு பிரதமர் ஒப்புதல்

மத்தியப் பிரதேசத்தில் மழை மற்றும் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி வழங்குவதற்கு பிரதமர் திரு நரேந்திர மோடி ஒப்புதல் அளித்துள்ளார். காயமடைந்தோருக்கு ரூபாய் 50,000 நிதியுதவிக்கும் அவர் ஒப்புதல் அளித்துள்ளார் . "மத்தியப் பிரதேசத்தில் மழை மற்றும் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி பிரதமரின் தேசிய நிவாரண நிதியிலிருந்து வழங்க பிரதமர் திரு நரேந்திர மோடி ஒப்புதல் அளித்துள்ளார். காயமடைந்தோருக்கு ரூபாய் 50,000 வழங்கப்படும்," என்று பிரதமர் அலுவலக டிவிட்டர் பதிவில் தெரிவிக்கப்பட்டுள்ளது. ——
ஆரக்கிள் நிறுவனத்தின் உலகளாவிய தலைமை நிர்வாக அலுவலருடன்  பிரதமர் சந்திப்பு

ஆரக்கிள் நிறுவனத்தின் உலகளாவிய தலைமை நிர்வாக அலுவலர் சாஃப்ரா கட்ஸ் புதுதில்லியில் இன்று பிரதமர் திரு நரேந்திர மோடியை சந்தித்துப் பேசினார். பெங்களூருவை மையமாகக் கொண்டு ஆரக்கிள் நிறுவனம் ஏற்படுத்த உள்ள அதிநவீன வளாகம் பற்றி பிரதமர் மோடியிடம் அவர் விளக்கினார். ஆரக்கிள் அகாடமி மூலம் இந்தியாவில் சுமார் 5 லட்சம் இளைஞர்களுக்கு கம்ப்யூட்டர் அறிவியல் திறனை ஏற்படுத்த ஆரக்கிள் நிறுவனம் மேற்கொண்டு வரும் முயற்சி குறித்தும் பிரதமரிடம் விளக்கப்பட்டது. பிரதமர் திரு மோடியின் “இந்தியாவில் தயாரிப்போம்” திட்டத்திற்கும் இந்தியாவை உலகத்தரம் வாய்ந்த வடிவமைப்பு மற்றும் உற்பத்தி மையமாக மாற்றுவதற்கும் ஆரக்கிள் நிறுவனத்தின் இந்த நடவடிக்கைகள் ஊக்கம் அளிக்கும் என்று கருதுவதாகவும் பிரதமரிடம் தெரிவிக்கப்பட்டது. ஆரக்கிள் நிறுவனத்தின் இந்த முன்முயற்சிகளை பிரதமர் பாராட்டினார்.